Diari Oficial de la Generalitat Valenciana


Sumari del DOGV 246, del 25-04-1985 (1985/804194)

DECRET 45/1985, d'11 d'abril, del Consell de la Generalitat Valenciana, pel qual es regulen els horaris comercials en l'àmbit de la Comunitat Valenciana.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/04/11/45/dof/vci/html**

### Dades del document

Número de DOGV
:   246

Data del DOGV
:   25-04-1985

Secció del DOGV
:   DISPOSICIONS GENERALS

Número del document
:   1985/804194


Data del document
:   11-04-1985

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 45/1985, d'11 d'abril, del Consell de la Generalitat Valenciana, pel qual es regulen els horaris comercials en l'àmbit de la Comunitat Valenciana.  
La Generalitat Valenciana segons l'article 34.1 apartat 5) de la Llei Orgànica 5/1982 d?1 de juliol, de l'Estatut d'Autonomia de la Comunitat Valenciana, té competència exclusiva en matèria de comerç interior, defensa del consumidor i usuari, sense perjuí de la política general de preus i de la legislació sobre la defensa de la competència.   
D'altra banda, el Reial Decret 4119/1982 de 29 de desembre, traspassa a la Comunitat Valenciana determinades funcions i serveis de diferents òrgans de l'Administració de l?Estat, entre ells els referents a horaris comercials.  
En atenció d'aquests motius, el Decret 3/1976 de 9 de gener és la primera norma que de manera sistemàtica aborda el problema de la regulació administrativa de l'horari comercial, amb el disseny d'un març d'equilibri que alhora desplega i modernitza el comerç, tot reduïnt-ne els costos relatius i facilita la modernització del flux d?automòbils en les vies urbanes, així com l'atenció a les preferències del consumidor i l'usuari.   
Tot i ser una reglamentació d'inspiració marcadament liberal que ha sabut harmonitzar l'interés general amb els interessos particulars dels diferents grups i estaments implicats, l'evolució experimentada els darrers anys pel comerç tradicional, l'aparició d'altres formes de comerç i l'adopció de noves tècniques, els canvis en els hàbits i les preferències dels consumidors i usuaris i els hàbits en la pròpia estructura familiar i en el nivell d'equipament de la llar aconsellen disposar d'una norma actualitzada en aquesta matèria.   
La intervenció de l'Administració en la regulació de les hores d'obertura i tancament dels establiments en els quals es desplega una activitat de venda o prestació de béns i serveis al consumidor i usuari ha de partir del principi constitucional de llibertat d'empresa, del coneixement que es posseeix a la Comunitat Valenciana dels hàbits comercials i preferències dels consumidors i usuaris i de la necessària uniformitat de criteris en l'ordenació d'aquesta matèria, intentant conjugar els esmentats pressuposts i la promoció de la petita i mitjana empresa comercial, la participació de la qual en el sector és àmpliament majoritària.   
En atenció d'aquests motius, a proposta del Conseller d?Indústria, Comerç i Turisme i amb la deliberació prèvia del Consell de la Generalitat Valenciana, en sessió celebrada el dia 11 d'abril de 1985,   
Article 1.r  
DECRETE:   
Els establiments mercantils en els quals es desplega una activitat de venda o prestació de béns de la Comunitat Valenciana, qualsevol que siga llur règim jurídic i modalitat comercial adoptada, tindran llibertat d'horari per a l'obertura o el tancament d'aquests, sense altres limitacions que les que es determinen en aquest Decret.   
Article 2.n  
Els establiments als quals fa referència l'article anterior fixaran llur horari segons les normes següents:   
1.a L'obertura setmanal màxima serà de 60 hores.   
2.ª L'horari d'obertura no serà anterior a les 6 hores ni el de tancament posterior a les 21 hores.   
3.ª A tots els efectes es consideren inhàbils els diumenges i festius.   
Article 3.r   
1. La Direcció General de Comerç i Consum de la Conselleria d'Indústria, Comerç i Turisme podrà, amb sol·licitud prèvia i per causes justificades, autoritzar horaris excepcionals al règim general establert en aquest Decret.   
2. Als efectes del que disposa aquest article tota autorització a l'excepció sol·licitada se subjectarà, si més no, a les prescripcions següents:   
1.a Es valorarà, en general, les peculiaritats sectorials, locals i temporals, els legítims interessos dels restants participants en el mercat i, en particular, la localització de l'establiment sol·licitant i el grau d'equipament i serveis comercials circundants, la densitat i distribució de la població, els seus hàbits de compra, la jornada de treball del consumidor i l'interés turístic, entre altres circumstàncies.   
2.a Tota excepció es concedirà per temps limitat.   
3.a Cap règim especial d'horari serà considerat propi de determinat tipus d'establiment o sistema de comercialització.   
4.a En tot cas serà preceptiu l?informe de les associacions de consumidors i usuaris i de les organitzacions sindicals i empresarials més representatives del sector.   
3. Per Resolució de la Direcció General de Comerç i Consum s'establirà el procediment a seguir per a la presentació i la formalització de les sol·licituds.   
Article 4.t  
Tots els establiments hauran d'exposar en lloc visible els dies i les hores d'obertura i tancament per a la informació escaient del públic consumidor.   
Article 5.é  
El que estableixen els articles anteriors en cap cas podrà perjudicar els drets reconeguts al treballador per la legislació laboral vigent.   
Article 6.é  
L'incompliment d'allò disposat en el present Decret constituirà infracció administrativa i, mentre no s'aprove la normativa pròpia de la Generalitat Valenciana en matèria de defensa del consumidor i usuari, serà d'aplicació la legislació vigent en aquesta matèria.   
Article 7.é  
Alio establert en el present Decret no serà d'aplicació als establiments en els quals es desplegue una activitat, els horaris dels quals es troben sotmesos per disposició legal o reglamentària a un règim jurídic especial, així com a aquells establiments que es dediquen a la venda de flors, premsa i carburants i els ubicats en estacions de ferrocarril, autobussos, ports, aeroports o llocs anàlegs sempre que llur activitat es destine al servei de viatgers.   
DISPOSICIO DEROGATORIA  
Resta derogada l'Ordre de 6 de novembre de 1984 de la Conselleria d?Indústria, Comerç i Turisme sobre horaris comercials.   
DISPOSICIO TRANSITORIA  
En el termini de sis mesos comptats des de l'entrada en vigor d'aquest Decret, els establiments que tinguen un horari especial atorgat a l'empar del Decret 3/1976 de 9 de gener hauran de presentar nova sol·licitud a la Direcció General de Comerç i Consum de la Conselleria d?Indústria, Comerç i Turisme. Finalitzat aquest termini els esmentats establiments restaran sotmesos al règim general regulat en aquesta Disposició.   
DISPOSICIONS FINALS  
Primera  
Es faculta el Conseller d?Indústria, Comerç i Turisme per tal de dictar les disposicions necessàries per al desplegament i l'aplicació del que estableix aquest Decret.   
Segona  
Aquest Decret entrarà en vigor als trenta dies de la seua publicació en el Diari Oficial de la Generalitat Valenciana.   
València, a 11 d'abril de 1985.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI